text: Filmin rejissoru Nəzrin Ağamalıyeva ssenarini İsmayıl İmanla birlikdə yazıb. Filmin məsləhətçisi Məsud Pənahi, aparıcı animatoru Andrea Szelesova, montajçısı Xorxe Sançez Kalderon prodüseri isə Rəşid Ağamalıyevdir. Filmə musiqini Ondrej Zavadil yazıb. Filmin partiturasında Sevda Ələkbərzadənin musiqisi də səslənir. Filmi Zöhrə Kərimi səsləndirib. “ANİMAFİLM Studio” studiyasının istehsal etdiyi filmi Şimali Kaliforniya Azərbaycan Mədəniyyəti Mərkəzinin ideyası və maliyyə dəstəyilə çəkilib.